Azonban a polgármester kérdésekre nem kíván válaszolni és interjút sem lehet vele készíteni. A Magyar Nemzet szerint Borkai kedden távozhat a Fideszből.

Bár korábban azt ígérte, eddig nem nyilatkozott Orbán Viktor miniszterelnök Győr korrupciós és szexbotrányba keveredett, ám ennek ellenére a hétvégén szűk többséggel újraválasztott fideszes polgármesterének, Borkai Zsoltnak későbbi jövőjéről. Vasárnap Orbán Viktor Borkairól szóló kérdésére úgy válaszolt: előbb a győriek elmondják a véleményüket, ő pedig majd hétfőn. „Ez a helyes sorrend” – szögezte le Orbán. Megkerestük Havasi Bertalan miniszterelnöki sajtófőnököt, a Fidesz sajtóosztályt és a Miniszterelnökséget is, ám senki sem válaszoltak a Borkait firtató kérdéseinkre. A miniszterelnök pedig elutazott Azerbajdzsánba. Közben újabb sajtótájékoztatót hirdetett meg kedd 11 órára Borkai Zsolt. Mint azt a polgármester sajtótitkárságán megtudtuk, a polgármester kérdésekre nem kíván válaszolni és interjút sem lehet vele készíteni. Egyelőre azt sem árulták el, hogy mi lesz a sajtótájékoztató pontos témája. Orbán Viktor Azerbajdzsánban tárgyaló delegációjának egyik tagja azt mondta a Népszavának, valószínűleg nem szólítják fel lemondásra a győri polgármestert, ha már egyszer megnyerte a választást. – Ha kilép a Fideszből, akkor maradhat polgármester, ha a győriek így döntöttek – mondta forrásunk. Igaz, több fideszes háttérember szerint Borkai helyzete tarthatatlan és le is kell mondania. Ráadásul, mint az ATV.hu emlékeztetett rá, új választást ebben az esetben fél évvel később lehet kiírni, addig pedig a kormánypártnak lesz ideje új jelöltet felépíteni. A nap folyamánmagasrangú fideszes forrásokra hivatkozva megírta, hogy szerintük a Fidesz fegyelmi és etikai bizottsága akár már hétfőn kezdeményezheti Borkai Zsolt kizárását a Fideszből. Egyikük azt mondta: rövidre szeretnék zárni az ügyet. Felajánlják neki, hogy lépen ki. Ha ezt nem teszi meg, akkor kizárják – állították a tévé forrásai.arról ír, hogy információi szerint a külföldön tartózkodó Orbán Viktor kérésére Kövér László, a Fidesz választmányának elnöke és Kubatov Gábor alelnök budapesti konzultációra hívta Borkai Zsoltot. A kormányközeli lap úgy tudja, e találkozó következményeként Borkai Zsolt kedden sajtótájékoztató keretében jelenti be, hogy kilép a Fideszből.